Пйер де Кубертен

Пйер де Фредӣ, барон де Кубертен (; 1 январи 1863, Порис — 2 сентябри 1937, ЖеневаJohn J. MacAloon. This Great Symbol: Pierre de Coubertin and the Origins of the Modern Olympic Games. — Routledge, 2013. — P. 229—230.) — ходими ҷамъиятӣ ва варзишӣ, нависанда ва таърихнигори фаронсавӣ, муассиси Бозиҳои Олимпии муосир ва президенти Кумитаи байналмилалии олимпӣ дар солҳои 1896—1925.

Кубертен дар аввали солҳои 1890-ум пешниҳоди эҳёи Бозиҳои Олимпиро пешниҳод кард. Соли 1894 дар Порис анҷумани байналмилалӣ гузаронид, ки дар он Кумитаи Байналмилалии Олимпӣ (КБО) таъсис ёфт ва қарор дода шуд, ки Бозиҳои Олимпӣ дар соли 1896 дар Афина гузаронида шаванд.

Ӯ инчунин муаллифи Шиори олимпӣ — «Зудтар, баландтар, қавитар» (Citius, Altius, Fortius) мебошад. Кубертен барои ривоҷи афкори олимпизм, таълими варзишӣ ва ҳамкории байналмилалӣ машҳур аст.

 Медал 
Медали Пйер де Кубертен аз тарафи Кумитаи байналмилалии олимпӣ барои нишон додани наҷобат ва вафодорӣ ба руҳи "Fair play" (бозии одилона) дар давоми Бозиҳои Олимпӣ супорида мешавад.

Бисёр варзишгарон ва тамошобинон ин мукофотро муҳимтарин ҳисоб карда, ҳатто аз медали тилоии олимпӣ арзишмандтар мешуморанд. КБО низ супоридани Медали Пйер де Кубертенро бузургтарин шараф меномад, ки як варзишгар метавонад соҳиби он гардад.

 Ҳаёти шахсӣ 
Пйер де Кубертен соли 1895 бо Марӣ Ротан, духтари дипломат Густав Ротан, ки дӯсти падараш буд, издивоҷ кард. Фарзанди нахустзодаи онҳо, Жак, ақлан заиф буд ва духтарашон, Рене, аз бемориҳои асаб азият мекашид. Фарзандони Кубертен ягон насл надоштанд. Ҳарду ҷияни Кубертен, ки ӯ бо онҳо наздик буд, дар давраи Ҷанги Якуми Ҷаҳонӣ вафот карданд. 

Ҳамсари Кубертен соли 1963 дар синни 101-солагӣ вафот кард.

Эзоҳ

Гурӯҳ:Бозиҳои олимпӣ